CELEX: 32012R1050
Language: mt
Date: 2012-11-08 00:00:00
Title: Regolament tal-Kummissjoni (UE) Nru 1050/2012 tat- 8 ta’ Novembru 2012 li jemenda r-Regolament (UE) Nru 231/2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill fir-rigward tax-xiropp Poligliċitol  Test b’relevanza għaż-ŻEE

9.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 310/45
            
         REGOLAMENT TAL-KUMMISSJONI (UE) Nru 1050/2012
   tat-8 ta’ Novembru 2012
   li jemenda r-Regolament (UE) Nru 231/2012 li jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008 tal-Parlament Ewropew u tal-Kunsill fir-rigward tax-xiropp Poligliċitol
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1333/2008 tal-Parlament Ewropew u tal-Kunsill tas-16 ta’ Diċembru 2008 dwar l-addittivi tal-ikel (1), u b’mod partikolari l-Artikolu 14 tiegħu,
   Wara li kkunsidrat ir-Regolament (KE) Nru 1331/2008 tal-Parlament Ewropew u tal-Kunsill tas-16 ta’ Diċembru 2008 li jistabbilixxi proċedura ta’ awtorizzazzjoni komuni għall-addittivi tal-ikel, l-enżimi tal-ikel u l-aromatizzanti tal-ikel (2), u b’mod partikolari l-Artikolu 7(5) tiegħu,
   Billi:
   
               (1)
            
            
               Ir-Regolament tal-Kummissjoni (UE) Nru 231/2012 (3) jistabbilixxi l-ispeċifikazzjonijiet għall-addittivi tal-ikel elenkati fl-Annessi II u III tar-Regolament (KE) Nru 1333/2008.
            
         
               (2)
            
            
               L-Awtorità Ewropea dwar is-Sigurtà fl-Ikel (“l-Awtorità”) esprimiet l-opinjoni tagħha dwar is-sigurtà tax-xiropp Poligliċitol billi qieset l-ispeċifikazzjonijiet proposti mill-applikant fl-24 ta’ Novembru 2009 bħala addittiv tal-ikel (4). Dak l-addittiv tal-ikel ġie sussegwentement awtorizzat fuq il-bażi ta’ użi speċifiċi u ġie allokat in-numru E 964 mir-Regolament tal-Kummissjoni (UE) Nru 1049/2012 tat-8 ta’ Novembru 2012 li jemenda l-Anness II tar-Regolament (KE) Nru 1333/2008 fir-rigward tal-użu tax-xiropp poligliċitol f’bosta kategoriji tal-ikel (5). Għalhekk, għandhom jiġu adottati speċifikazzjonijiet għal dak l-addittiv tal-ikel.
            
         
               (3)
            
            
               Jeħtieġ li jitqiesu l-ispeċifikazzjonijiet u t-tekniki analitiċi għal addittivi kif proposti fil-Kumitat Espert Konġunt tal-FAO/WHO dwar l-Addittivi tal-Ikel.
            
         
               (4)
            
            
               Għalhekk, ir-Regolament (UE) Nru 231/2012 għandu jiġi emendat skont dan.
            
         
               (5)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali, u la l-Parlament Ewropew u lanqas il-Kunsill ma opponewhom,
            
         ADOTTAT DAN IR-REGOLAMENT:
   Artikolu 1
   L-Anness tar-Regolament (UE) Nru 231/2012 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-8 ta’ Novembru 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 354, 31.12.2008, p. 16.
   
      (2)  ĠU L 354, 31.12.2008, p. 1.
   
      (3)  ĠU L 83, 22.3.2012, p. 1.
   
      (4)  Il-Bord tal-EFSA dwar l-Addittivi tal-Ikel u s-Sorsi tan-Nutrijenti miżjuda mal-Ikel (ANS); Opinjoni Xjentifika dwar l-użu tax-Xiropp Polyglycitol bħala addittiv tal-ikel fuq talba mill-Kummissjoni Ewropea. EFSA Journal 2009;7(12):1413.
   
      (5)  Ara l-paġna 41 ta’ dan il-Ġurnal Uffiċjali.
   
      ANNESS
      Fl-Anness tar-Regolament (UE) Nru 231/2012, tiddaħħal l-annotazzjoni li ġejja għall-E 964 wara l-annotazzjoni għall-E 962:
      
         “E 964 XIROPP TAL-POLIGLIĊITOL
         
         
                     
                        Sinonimi
                     
                  
                  
                     Idrolisat tal-lamtu idroġenat, xiropp tal-glukożju idroġenat u poligliċitol.
                  
               
                     
                        Definizzjoni
                     
                  
                  
                     Taħlita li tikkonsisti l-iktar f’maltitol u sorbitol u ammonti iżgħar ta’ oligo- u polisakkaridi idroġenati u maltrotriitol. Huwa mmanifatturat bl-idroġenazzjoni katalitika ta’ taħlita ta’ idrolisati tal-lamtu li jikkonsistu fi glukożju, maltożju u polimeri tal-glukożju ogħla, simili għall-proċess ta’ idroġenazzjoni katalitika użati għall-manifattura tax-xiropp tal-maltitol. Ix-xiropp li jirriżulta huwa desalat bl-iskambju tal-jonju u kkonċentrat sal-livell mixtieq.
                  
               
                     EINECS
                  
                  
                      
                  
               
                     Isem kimiku
                  
                  
                     Sorbitol D-gluċitol
                  
               
                     Maltitol: (α)-D-Glukopiranosil-1,4-D-gluċitol
                  
               
                     Formula kimika
                  
                  
                     Sorbitol C6H14O6
                     
                  
               
                     Maltitol: C12H24O11
                     
                  
               
                     Piż molekolari
                  
                  
                     Sorbitol 182,2
                  
               
                     Maltitol: 344,3
                  
               
                     Test
                  
                  
                     Kontenut mhux inqas minn 99 % tas-sakkaridi idroġenati totali fuq il-bażi anidruża, mhux inqas minn 50 % polioli b’piż molekulari ogħla, mhux iktar minn 50 % ta’ maltitol u mhux iktar minn 20 % ta’ sorbitol fuq il-bażi anidruż.
                  
               
                     
                        Deskrizzjoni
                     
                  
                  
                     Likwidu viskuż bla kulur u bla riħa
                  
               
                     
                        Identifikazzjoni
                     
                  
                  
                      
                  
               
                     Solubbiltà
                  
                  
                     Jinħall ħafna fl-ilma, jinħall kemxejn fl-etanol
                  
               
                     Test għall-maltitol
                  
                  
                     Jgħaddi mit-test
                  
               
                     Test għas-sorbitol
                  
                  
                     Ma’ 5 g tal-kampjun żid 7 ml ta’ metanol, 1 ml ta’ benżaldeide u 1 ml ta’ aċidu idrokloriku. Ħawwad ġo shaker mekkaniku sakemm jitfaċċaw il-kristalli. Iffiltra l-kristalli u ħoll f’20 ml ta’ ilma jagħli li fih 1 g ta’ bikarbonat tas-sodju. Iffiltra l-kristalli, aħsel b’5 ml ta’ taħlita ilma u metanol (1 fi 2) u nixxef fl-arja. Il-kristalli tad-derivattiv tal-monobenżilidina tas-sorbitol miksub b’dan il-mod jinħall f’bejn 173 u 179 °C.
                  
               
                     
                        Purità
                     
                  
                  
                      
                  
               
                     Kontenut ta’ ilma
                  
                  
                     Mhux iktar minn 31 % (metodu Karl Fischer)
                  
               
                     Kloruri
                  
                  
                     Mhux iktar minn 50 mg/kg
                  
               
                     Sulfati
                  
                  
                     Mhux iktar minn 100 mg/kg
                  
               
                     Zokkrijiet li jirriduċu
                  
                  
                     Mhux iktar minn 0,3 %
                  
               
                     Nikil
                  
                  
                     Mhux iktar minn 2 mg/kg
                  
               
                     Ċomb
                  
                  
                     Mhux iktar minn 1 mg/kg”